১০০ দিনের কাজের মামলায় বড় নির্দেশ সুপ্রিম কোর্টের!

ওয়েব ডেস্ক : ১০০ দিনের কাজের মামলায় (100 days Of Work Case) সুপ্রিম কোর্টে (Supreme Court) ধাক্কা খেল কেন্দ্রীয় সরকার। কেন্দ্রের আবেদন খারিজ করে কলকাতা হাই কোর্টের (Calcutta High Court) নির্দেশকে বহাল রাখল শীর্ষ আদালত। এই মামলার শুনানির সময় কেন্দ্রের উদ্দেশে বিচারপতি বিক্রম নাথ এবং বিচারপতি সন্দীপ মেহতার বেঞ্চের মন্তব্য, ‘আপনারা মামলা তুলে নেবেন, না কি আমরা খারিজ করব?’ এর পরেই আদালত মামলাটি খারিজ করে দেয়।

ফলে কেন্দ্রের এই আবেদন খারিজ করে দেওয়ায় এবার হাই কোর্টের (Calcutta High Court) নির্দেশ মেনে ১০০ দিনের কাজের টাকা মঞ্জুর করতে হবে কেন্দ্রকে। ফলে চার বছর পরে ১০০ দিনের কাজ শুরু হবে রাজ্যে। এদিন কেন্দ্রের অতিরিক্ত সলিসিটর জেনারেল তুষার মেহতা ‘আইনগতভাবে উন্মুক্ত বা চালু থাকা একটি বিষয় বা দিক’ খোলা রাখার আবেদন করেছিলেন। সুপ্রিম কোর্ট সেই আবেদনও খারিজ করে দেয়।

১০০ দিনের কাজের টাকার বিষয় নিয়ে সুপ্রিম কোর্ট (Supreme Court) যে রায় দিয়েছে তা যুগান্তকারী বলে জানিয়েছেন পশ্চিমবঙ্গে মন্ত্রী তথা কলকাতার মেয়র ফিরহাদ হাকিম (Firhad Hakim)। তিনি আরও বলেছেন, ‘কেন্দ্রীয় সরকারকে মনে রাখতে হবে তারা যে টাকা দেয় তা নরেন্দ্র মোদির বাপের টাকা নয়। এই টাকা উনি চা বিক্রি করে উপার্জন করে পশ্চিমবঙ্গকে দিচ্ছেন না। এই টাকা দেশের মানুষের ট্যাক্সের টাকা। দেশের আইন সংবিধান আদালত এখনও ন্যায়ের কথা বলে।’

আরও খবর : আসছে ঘূর্ণিঝড় ‘মন্থা’, ১১০ কিলোমিটার গতিতে হতে পারে ল্যান্ডফল !

তিনি আরও বলেছেন, বিজেপি শাসিত রাজ্যগুলিকে তাদের প্রাপ্য টাকা মিটিয়ে দিলেও, বাংলাকে বঞ্চনা করা হয়েছে। তবে এবার দীর্ঘদিন ধরে বঞ্চনার ইতিহাসের অবসান হতে চলেছে। তিনি বলেছেন ‘এত প্রতিকূলতার মধ্যে দাঁড়িয়েও রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee) রাজ্য সরকারের সমস্ত প্রকল্পগুলিকে বাঁচিয়ে রেখেছেন এবং মানুষের কাছে তার সুফল পৌঁছে দিয়েছেন। এটা দৃষ্টান্ত।’

প্রসঙ্গত, গত তিন বছর ধরে রাজ্যে বন্ধ রয়েছে ১০০ দিনের কাজ। যা নিয়ে সরব হয়েছেন তৃণমূল কংগ্রেস (TMC)। কেন্দ্রের তরফে অভিযোগ করা হয়েছিল, এই ১০০ দিনের টাকা নিয়ে দুর্নীতি হয়েছে। সেই কারমে বন্ধ করে দেওয়া হয়েছে এই প্রকল্পের টাকা। এই মামলায় কলকাতা হাই কোর্টের (Calcutta High Court) দ্বারস্থ হয়েছিল রাজ্য সরকার। সেই সময় তৎকালীন প্রধান বিচারপতি টিএস শিবজ্ঞানম ও বিচারপতি চৈতালি চট্টোপাধ্যায়ের ডিভিশন বেঞ্চ জানিয়েছিল, দুর্নীতি রুখতে যেকোনও পদক্ষেপ করুক কেন্দ্র সরকার। কিন্তু এই প্রকল্প আবার চালু করা হোক। তবে সেই রায়ের বিরুদ্ধে শীর্ষ আদালতের দ্বারস্থ হয়েছিল কেন্দ্র। তবে এই মামলায় হাই কোর্টের নির্দেশ বহাল রেখে কেন্দ্রের আবেদন খারিজ করল সুপ্রিম কোর্ট (Supreme Court)।

দেখুন অন্য খবর :